paragraph_text: Savoja-Aosta (tal. Savoia-Aosta), mlađi ogranak talijanske kraljevske dinastije Savoja-Carignano, koja je 1831. godine postala glavna loza Savojske dinastije. Pobočna linija Savoja-Aosta nastala je 1845. godine kada je sardinski kralj i savojski vojvoda, od 1861. godine talijanski kralj Viktor Emanuel II. (1849. – 1878.) dodijelio mlađem sinu Amadeu I., bivšem španjolskom kralju, naslov vojvode od Aoste. Poslije smrti posljednjeg talijanskog kralja Umberta II. 1983. godine, vojvoda Aimone Savoja-Aosta počeo je zahtijevati vodstvo nad dinastijom, smatrajući da je Umbertov sin Viktor Emanuel prekršio obiteljski zakon te nema više pravo na titulu starješine obitelji. Prema Aimonevom tvrdnjama, pravo na talijansku krunu prešlo bi na članove dinastije Savoja-Aosta, koja bi tim činom trebala postati glavna linija Savojske dinastije.